**Z á p i s n i c a**

zo zasadnutia výboru pozemkového spoločenstva Urbár Stankovany

konaného dňa 5.10. 2021

Prítomní podľa prezenčnej listiny

**Program:**

1. Návrh programu, určenie zapisovateľa
2. Kontrola uznesení
3. Správa o stave účtu
4. Správa o ťažbových a pestevných prácach
5. Správa o projekte na lesnú cestu Dierová
6. Určenie dodávateľa na štiepací stroj
7. Diskusia
8. Návrh na uznesenie

Zasadnutie výboru viedol Ján Karas, privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa**

Prítomní boli oboznámení s programom, ktorý bol schválený bez pripomienok. Za zapisovateľku bola určená Anna Bruková.

1. **Kontrola uznesení**

Uznesenia zo zasadnutia výboru zo dňa 7.8. 2021 boli splnené.

1. **Správa o stave účtu**

Na bežnom účte bolo k 5. 10. 2021 **63 302,51 €.**

1. **Správa o ťažbových a pestevných prácach**

Ing. Chyla konštatoval, že ťažba v porastoch 617 a 627 je v celku ukončená. Ostali ešte nejaké zbytky nad Oravou. Ťažba ešte zostala v poraste 601. Ďalej hovoril, že oproti plánu bola navýšená práca na výžine, pretože sa musela robiť dvakrát. Milan Hoždora pripomenul, že je problém s nákupom Cervacolu.

1. **Správa o projekte na lesnú cestu do Dierovej**

Milan Hoždora informoval prítomných o  pripravovanom projekte, ktorý bol aj k nahliadnutiu. Hovoril, že projekt je vypracovaný a ukončený a môže byť predložený na stavebné konanie. Ďalej hovoril o zadovážení cenových ponúk na stavebné práce. K tejto téme hovoril aj s p. Fričom. Spomenul aj určenie stavebného dozoru. Ing. Peter Tomáň hovoril o nákupe odvodňovacích rúr, pripomenul, že treba dojednať objednávku a rýchle reagovať , lebo nákup pri dnešnom vývoji cien môže byť predražený.

1. **Určenie dodávateľa na štiepací stroj**

Členovia výboru boli prostredníctvom mailu oboznámení s technickými parametrami a prevádzkou štiepacieho stroja **Kretzer.** Najnižšiu ponuku ponúkla firma Strela Stroje s.r.o.V tomto bode sa viedla diskusia ohľadom technického zabezpečenia a nainštalovania tohto stroja na pilnici. Tiež treba vyrokovať prijateľné obchodné podmienky, kúpnu zmluvu a tiež zálohu.

1. **Diskusia**

Vladimír Lacko hovoril o sťaženej práci na pílnici. Upozornil na to, že pri týchto sťažených podmienkach treba upraviť cenu za porez. Momentálne majú objednávku na 50 kubíkov porezu pre p. Kubernáta z Komjatnej. Ďalej hovoril , že dva kusy odvodňovacích rúr treba aj do Havranu. Tiež pripomenul, že treba zabezpečiť odvoz rezu. Diskusia sa viedla aj ohľadom opravy plota okolo pílnici. Ing .Peter Straka pripomenul riešenie sťažností p. Anny Čieškovej a Pavla Šimu. Bc. Peter Straka informoval o stretnutí s p. Cabanom. Ing. Chyla informoval o stretnutí so ŠOP a  že boli zapracované všetky naše pripomienky. Karol Hadač si podal žiadosť na spracovanie palivového dreva po ťažbe.

1. **Návrh na uznesenie**

Predseda výboru podal návrh na uznesenie.

V Stankovanoch 5.10.2021 zapísala Anna Bruková

Overovatelia: ...................................

 ...................................

**U z n e s e n i e**

prijaté na zasadnutí výboru PS Urbár Stankovany

**Uznesenie č. 1 k bodu 1**

Výbor súhlasí s programom a s menovaním zapisovateľky.

**Uznesenie č. 2 k bodu 2**

Uznesenia zo zasadnutia výboru boli splnené.

**Uznesenie č. 3 k bodu 3**

Výbor PS berie na vedomie správu o stave účtu.

**Uznesenie č. 4 k bodu 4**

Výbor PS berie na vedomie správu o ťažbových a pestevných prácach.

**Uznesenie č. 5 k bodu 5**

Výbor PS berie na vedomie správu o projekte na lesnú cestu Dierová

**Uznesenie č. 6 k bodu 6**

Výbor PS súhlasí s nákupom štiepacieho stroja Kretzer.

**Uznesenie č. 7 k bodu 7**

Vybor PS súhlasí so žiadosťou Karola Hadača na spracovanie palivového dreva po ťažbe. Berie na vedomie diskusné príspevky.

V Stankovanoch 5. 10.2021 Ján Karas

 Predseda PS Urbár Stankovany